आष्टा, मध्य प्रदेश

आष्टा (Ashta) भारत के मध्य प्रदेश राज्य के सीहोर ज़िले में स्थित एक नगर है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172 यहां पार्वती नदी के किनारे बसा हुआ है

 भूगोल व इतिहास 
अष्टा शहर का नाम - अष्टावक्र नामक ऋषि की तपो भूमि होने के कारण अष्टा शहर का नाम अष्टा हुआ। अष्टावक्र की तपो भूमि अष्टा शहर से लगभग 15 किलोमीटेर की दूरी पर अष्टा शुजलपुर रोड से 2 किलोमीटेर की दूरी पर स्थित एक पहाड़ी पर है। 
आष्टा इंदौर व भोपाल के लगभग बीच में स्थित है। है। आष्टा में एक नदी है, जिसका नाम "पार्वती" है।  यह नदी आष्टा के निवासियों के लिये जल का मुख्य स्रोत है।  मान्यता है कि नदी का नाम समीप के शिव मंदिर के कारण रखा गया था। वर्षाऋतु में नदी में पानी का स्तर बढ़ता है और मान्यता के अनुसार मंदिर के शिवलिंग तक पहुँच जाता है। ब्रिटिश राज में यहाँ मिर्ज़ा अमजद बेग का क्षेत्र था। 

 स्थान 
आष्टा एक खूबसूरत शहर है, जिसमें अस्पतालों, स्कूलों, सिनेमा हॉल और सड़क परिवहन की सुविधाएँ है। यह अपनी अनाज मंडी के लिए जाना जाता है, जहाँ सोयाबीन भी बिकता है। यहाँ एक पहाड़ पर जैन मंदिर है, जिसे स्थानीय लोग "किला" बुलाते हैं। इसमें प्रमुख प्रतिमा भगवान नेमिनाथ जी की है। एक तालाब के पास हनुमान जी का मंदिर है जो खेड़ापति मंदिर कहलाता है। ईलाही माता मंदिर भी यहाँ स्थित है। गांव भंवरा शहर से 15 किमी दूर है और यहाँ नवरात्रि की पूजा आयोजित करी जाती है।  

 जनसांख्यिकी 
2001 जनगणना में आष्टा की आबादी 59,773 थी, जिसमें पुरुष 52% और महिलाऍँ 48% थी। औसत साक्षरता दर 63% था - 58% पुरुष एवं 42% महिलाएँ साक्षर थीं।  सत्रह प्रतिशत (17%) 6 वर्ष से कम उम्र के थे।  

 नगर पालिका 
आष्टा शहर में वर्ष 2019 में वार्डों के पुनर्विभाजन के बाद कुल 24 वार्ड अस्तित्व में आगये  हैं । 

 इन्हें भी देखें 
 सीहोर ज़िला

 सन्दर्भ 

श्रेणी:सीहोर ज़िला
श्रेणी:मध्य प्रदेश के शहर
श्रेणी:सीहोर ज़िले के नगर